กรมปศุสัตว์ แนะประชาชนควรเลือกเนื้อสัตว์จากตลาดสดหรือห้างสรรพสินค้า ที่ผ่านการตรวจสอบมาตรฐานจากกรมปศุสัตว์
นายสัตวแพทย์ ไชยวัฒน์ โยธคล รองอธิบดีกรมปศุสัตว์ เปิดเผยถึงสถานการณ์การแพร่ระบาดของโรค “ลัมปีสกิน” ในโค-กระบือ จนส่งผลให้มีผู้เสียชีวิตด้วยโรคไข้หูดับ หลังรับประทานเนื้อสุกรที่ไม่ปรุงไม่สุก รวมถึงการสัมผัสเชื้อจากเนื้อหมูดิบ ผ่านบาดแผลเข้าสู่กระแสเลือดจนเสียชีวิต ว่า เป็นครั้งแรกที่มีการแพร่เชื้อในประเทศไทย จากการตรวจสอบมีการแพร่ระบาดในพื้นที่ 52 จังหวัด พบโค-กระบื่อ ล้มป่วยประมาณ 170,000 ตัว และตายประมาณ 5,000 ตัว สำหรับสาเหตุของการเกิดโรคดังกล่าวเกิดจากเชื้อไวรัสชนิดหนึ่งโดยมีแมลงดูดเลือดจำพวก เห็บ เหลือบ ลิ้น ไล แมลงวันคอก เป็นพาหนะในการแพร่กระจายของโรค เมื่อสัตว์ที่เลี้ยงเกิดติดโรคภายหลังจากนั้น 1 เดือนจึงแสดงอาการป่วย เช่นเบื่ออาหารมีไข้ผิวหนังมีตุ้มขึ้นกลางตัว แต่เมื่อได้รับการรักษาจนหายแล้วป่วยแล้วจะไม่เป็นอันตรายสามารถนำเนื้อมาบริโภคได้ตามปกติและไม่ติดต่อสู่คน กรมปศุกสัตว์ ออก 5 มาตรการในการควบคุมโรค ประกอบด้วยการ เข้มงวดควบคุมการเคลื่อนย้ายสัตว์ เพื่อป้องกันกันการแพร่กระจายของเชื้อโรค /การกำจัดแมลงพาหะในพื้นที่ คอกเลี้ยงสัตว์และต้องหมั่นทำความสะอาดอยู่เสมอ /การรักษาพยาบาลและการใช้วัคซีนป้องกัน ซึ่งล่าสุกกรมปศุสัตว์นำเข้าวัคซีนมาแล้วกว่า 360,000 โดส พร้อมเปิดให้เอกชนและเกษตรกรในกลุ่มที่มีศักยภาพนำเข้าได้อีก รองอธิบดีกรมปศุสัตว์  ยังเปิดเผยถึงมาตรการเยียวยาเกษตรกรที่ได้รับผลกระทบ ในกรณีสัตว์เลี้ยงตาย ว่าจากเดิมตามหลักเกณฑ์กระทรวงการคลังผู้ชดเชยกรณีเกษตรกรได้รับผลกระทบจากภัยพิบัติตั้งแต่ปี 2500 ซึ่งในปัจจุบันราคาไม่สะท้อนกับสถานการณ์ปัจจุบัน กรมปศุสัตว์ จึงได้ทบทวนหลักเกณฑ์การช่วยเหลือทุกชนิดสัตว์ จะมีการปรับปรุงกรณีกรณีเกิดภัยพิบัติ เช่น โค-กระบื่อจะมี การชดเชยตามจริง รายละไม่เกิน 5 ตัว ส่วนอัตราค่าชดเชยจะเพิ่มขึ้นอีกประมาณ 2 เท่าจากในอดีต เช่นฉบับเดิม ช่วงอายุน้อยกว่า 6 เดือนได้รับชดเชย 6,000 บาท อายุ 6 เดือนถึง 1 ปี 12,000 บาท อายุมากกว่า 1-2 ปี 16,000 บาท และอายุมากกว่า 2 ปีขึ้นไปชดเชยตัวละ 20,000 บาท เป็นต้น แนะนำประชาชน ควรเลือกซื้อจากตลาดสดหรือห้างสรรพสินค้า ที่ผ่านการตรวจสอบมาตรฐานจากกรมปศุสัตว์ ไม่ซื้อเนื้อที่มีกลิ่นคาว สีคล้ำ หากรับประทานอาหารปิ้งย่าง หมูกระทะ ควรทำให้สุกก่อน แยกอุปกรณ์ ที่ใช้หยิบเนื้อสุกรสุกและดิบออกจากกัน ไม่ใช้เขียงของดิบและของสุกร่วมกัน การบริโภคอาหารปรุงสุกนอกจากจะเป็นการป้องกันโรคไข้หูดับแล้วยังเป็นการป้องกันโรคโควิด -19 ด้วย